ઊંઝાના મહેસાણા હાઇવે પર ઉમિયા કોમ્પલેક્ષની દુકાનમાં ક્રિકેટ સટ્ટા બેટીંગનો હારજીતનો જુગાર ચાલતો હોવાની બાતમીના આધારે એલસીબી પોલીસે રેડ કરી ત્રણ ઇસમોને રોકડ રકમ રૂ.૬૮૪૦ તથા ટીવી, મોબાઇલ ફોન, સેટપબોક્સ, ચાર્જર સહિત રૂ.૫૪હજારના મુદ્દામાલ સાથે ઝડપી લીધા હતા.મહેસાણા એલસીબીને બાતમી મળેલ કે ઊંઝા મહેસાણા હાઇવે રોડ પર આવેલ ઉમિયા કોમ્પલેક્ષના પ્રથમ માળે આવેલ દુકાન નંબર ૭માં કેટલાક ઇસમો પાકિસ્તાન -ન્યુઝીલેન્ડ વચ્ચે રમાતી ૨૦-૨૦ ક્રિકેટ મેચનું ટીવી ચેનલ પર પ્રસારણ જોઇ મોબાઇલ પર ભાવો મેળવી એકબીજાના સંપર્કમાં રહી મેળાપીપળાથી સટોડીયા ગ્રાહકો સાથે સંપર્ક કરી સટ્ટા બેટીંગનો હારજીતનો ક્રિકેટ મેચનો સટ્ટો રમે છે.